nibzard/narodne-novine-full-text-markdown huggingface dataset:
## Odluka o opozivu počasnog konzula Republike Hrvatske u Republici Makedoniji, sa sjedištem u Bitoli

### NN 4/2014 (14.1.2014.), Odluka o opozivu počasnog konzula Republike Hrvatske u Republici Makedoniji, sa sjedištem u Bitoli

PREDSJEDNIK REPUBLIKE HRVATSKE

74

Na temelju odredbe članka 99. stavka 3. Ustava Republike Hrvatske (»Narodne novine« broj 56/90, 135/97, 113/00, 28/01 i 76/10), članka 24. Zakona o vanjskim poslovima (»Narodne novine« broj 48/96, 72/13 i 127/13) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U REPUBLICI MAKEDONIJI, SA SJEDIŠTEM U BITOLI

Dr. sc. BRANKO MARETIĆ opoziva se dužnosti počasnog konzula Republike Hrvatske u Republici Makedoniji, sa sjedištem u Bitoli i konzularnim ovlastima nad konzularnim područjem koje obuhvaća teritorij sljedećih administrativno-teritorijalnih jedinica: Bitola, Ohrid, Vevčani, Struga, Debar, Demir Hisar, Kruševo, Krivogaštani, Prilep, Mogila, Novaci i Resen.

Ova Odluka stupa na snagu danom donošenja.

Klasa: 018-07/13-05/12

Urbroj: 71-05-03/1-13-2

Zagreb, 30. prosinca 2013.

Predsjednik

Republike Hrvatske

Ivo Josipović, v. r.

Odluka, NN 4/2014-74
## Rješenje o imenovanju pomoćnice ministrice graditeljstva i prostornoga uređenja

### NN 4/2014 (14.1.2014.), Rješenje o imenovanju pomoćnice ministrice graditeljstva i prostornoga uređenja

4 14.01.2014 Rješenje o imenovanju pomoćnice ministrice graditeljstva i prostornoga uređenja

VLADA REPUBLIKE HRVATSKE

75

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 9. siječnja 2014. godine donijela

RJEŠENJE

O IMENOVANJU POMOĆNICE MINISTRICE GRADITELJSTVA I PROSTORNOGA UREĐENJA

Imenuje se dr. sc. BORKA BOBOVEC pomoćnicom ministrice graditeljstva i prostornoga uređenja, s danom 15. siječnja 2014. godine.

Klasa: 080-02/14-01/02
Urbroj: 5030115/1-14-02
Zagreb, 9. siječnja 2014.

Predsjednik
Zoran Milanović, v. r.

Rješenje, NN 4/2014-75
## Pravilnik o izmjeni Pravilnika o očuvanju i održivoj uporabi biljnih genetskih izvora

### NN 4/2014 (14.1.2014.), Pravilnik o izmjeni Pravilnika o očuvanju i održivoj uporabi biljnih genetskih izvora

4 14.01.2014 Pravilnik o izmjeni Pravilnika o očuvanju i održivoj uporabi biljnih genetskih izvora

MINISTARSTVO POLJOPRIVREDE

77

Na temelju članka 6. stavka 2. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 140/2005, 35/2008, 25/2009, 124/2010 i 55/2011), ministar poljoprivrede donosi

PRAVILNIK

O IZMJENI PRAVILNIKA O OČUVANJU I ODRŽIVOJ UPORABI BILJNIH GENETSKIH IZVORA

Članak 1.

U Pravilniku o očuvanju i održivoj uporabi biljnih genetskih izvora (»Narodne novine« broj 89/2009) u članku 4. stavku 2. riječi: », a donosi Vlada Republike Hrvatske« brišu se.

Članak 2.

Ovaj Pravilnik stupa na snagu osmog dana nakon dana objave u »Narodnim novinama«.

Klasa: 011-01/13-01/117

Urbroj: 525-09/1165-13-1

Zagreb, 10. prosinca 2013.

Ministar
Tihomir Jakovina, v. r.

Pravilnik, NN 4/2014-77
## Pravilnik o mjerama za sprečavanje emisije plinovitih onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 01)

### NN 4/2014 (14.1.2014.), Pravilnik o mjerama za sprečavanje emisije plinovitih onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 01)

DRŽAVNI ZAVOD ZA MJERITELJSTVO

80

Na temelju članka 61. stavka 8. Zakona o zaštiti okoliša (»Narodne novine« br. 80/13), ravnatelj Državnog zavoda za mjeriteljstvo u suradnji s ministrom zaštite okoliša i prirode donosi:

[PRAVILNIK
O MJERAMA ZA SPREČAVANJE EMISIJE PLINOVITIH ONEČIŠĆIVAČA I
ONEČIŠĆIVAČA U OBLIKU ČESTICA IZ MOTORA S UNUTRAŠNJIM IZGARANJEM KOJI SE
UGRAĐUJU U NECESTOVNE POKRETNE STROJEVE TPV 401 (IZDANJE 01)](dodatni/430072.pdf)

4 14.01.2014 Pravilnik o mjerama za sprečavanje emisije plinovitih onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 01)

4 14.01.2014 Pravilnik o mjerama za sprečavanje emisije plinovitih onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 01)

4 14.01.2014 Pravilnik o mjerama za sprečavanje emisije plinovitih onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 01)

Pravilnik, NN 4/2014-80
## Pravilnik o izmjenama Pravilnika o policijskom obrazovanju

### NN 5/2014 (15.1.2014.), Pravilnik o izmjenama Pravilnika o policijskom obrazovanju

5 15.01.2014 Pravilnik o izmjenama Pravilnika o policijskom obrazovanju

MINISTARSTVO UNUTARNJIH POSLOVA

84

Na temelju članka 89. stavka 2. Zakona o policiji (»Narodne novine« broj: 34/2011. i 130/2012.), ministar unutarnjih poslova donosi

PRAVILNIK

O IZMJENAMA PRAVILNIKA O POLICIJSKOM OBRAZOVANJU

Članak 1.

U Pravilniku o policijskom obrazovanju (»Narodne novine«, broj: 113/2012. i 81/2013.) članak 51. mijenja se i glasi:

»Potpora je pružanje financijske pomoći djeci policijskih službenika koji u obavljanju policijskih poslova izgube život, djeci policijskih službenika koji su izgubili život povodom obavljanja policijskih poslova, djeci policijskih službenika koji su izgubili život izvan službe te djeci policijskih službenika kod kojih je, zbog ozljede koja je nastupila u obavljanju policijskih poslova ili povodom obavljanja policijskih poslova, u postupku ocjene radne sposobnosti utvrđeno tjelesno oštećenje od najmanje 80% i koji ostvare pravo na invalidsku mirovinu.

Pravo na potporu imaju djeca policijskih službenika iz stavka 1. ovoga članka za vrijeme redovnog školovanja u osnovnim i srednjim školama te visokim učilištima neovisno o godini ili smjeru studija.

Zahtjev za dodjelu potpore podnosi roditelj ili zakonski zastupnik maloljetnog djeteta odnosno punoljetno dijete policijskog službenika iz stavka 1. ovoga članka ustrojstvenoj jedinici nadležnoj za pravne poslove i ljudske potencijale Ministarstva u sjedištu odnosno ustrojstvenoj jedinici nadležnoj za ljudske potencijale policijske uprave koja je dužna zaprimljeni zahtjev dostaviti ustrojstvenoj jedinici nadležnoj za ljudske potencijale Ministarstva u sjedištu.

Djeci policijskih službenika koji u obavljanju policijskih poslova izgube život potpora se utvrđuje u visini određenoj Kolektivnim ugovorom.

Djeci policijskih službenika koji su izgubili život povodom obavljanja policijskih poslova, djeci policijskih službenika koji su izgubili život izvan službe te djeci policijskih službenika kod kojih je, zbog ozljede koja je nastupila u obavljanju policijskih poslova ili povodom obavljanja policijskih poslova, u postupku ocjene radne sposobnosti utvrđeno tjelesno oštećenje od najmanje 80% i koji ostvare pravo na invalidsku mirovinu potpora se utvrđuje u visini 24% prosječno isplaćene bruto-plaće u gospodarstvu Republike Hrvatske u prethodnoj godini.

O međusobnim pravima i obvezama s roditeljem ili zakonskim zastupnikom odnosno punoljetnim djetetom policijskog službenika iz stavka 1. ovoga članka Ministarstvo sklapa ugovor.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-90652/3-2013.

Zagreb, 9. siječnja 2014.

Ministar
Ranko Ostojić, v. r.

Pravilnik, NN 5/2014-84
## Odluka određivanju visine naknade za vođenje jedinstvenog računovodstva osobnih računa članova obveznih mirovinskih fondova

### NN 5/2014 (15.1.2014.), Odluka određivanju visine naknade za vođenje jedinstvenog računovodstva osobnih računa članova obveznih mirovinskih fondova

5 15.01.2014 Odluka određivanju visine naknade za vođenje jedinstvenog računovodstva osobnih računa članova obveznih mirovinskih fondova

MINISTARSTVO RADA I MIROVINSKOGA SUSTAVA

87

Temeljem članka 27. stavka 3. Zakona o Središnjem registru osiguranika (»Narodne novine«, broj 159/2013) ministar rada i mirovinskoga sustava u suradnji s ministrom financija, donosi

ODLUKU

O ODREĐIVANJU VISINE NAKNADE ZA VOĐENJE JEDINSTVENOG RAČUNOVODSTVA OSOBNIH RAČUNA ČLANOVA OBVEZNIH MIROVINSKIH FONDOVA

I.

Odlukom o određivanju visine naknade (u daljnjem tekstu: Odluka) određuje se visina naknade za vođenje jedinstvenog računovodstva osobnih računa članova obveznih mirovinskih fondova, koju Središnji registar osiguranika zaračunava obveznim mirovinskim društvima.

II.

Naknada iz točke I. ove Odluke iznosi 2,50 kn po članu obveznog mirovinskog fonda.

III.

Obračun naknade iz točke II. ove Odluke obavlja se na dnevnoj osnovi, prema prosječnom broju članova u obveznom mirovinskom fondu u mjesecu za koji se zaračunava naknada, a račun se ispostavlja do osmog u mjesecu za prethodni mjesec.

IV.

Ova Odluka stupa na snagu prvog dana od dana objave u »Narodnim novinama«.

Klasa: 023-01/13-01/326
Urbroj: 524-04-01-01/1-14-4
Zagreb, 15. siječnja 2014.

Ministar
prof. dr. sc. Mirando Mrsić, dr. med., v. r.

Odluka, NN 5/2014-87
## Pravilnik o visini iznosa i načinu isplate naknade za skrbnika

### NN 5/2014 (15.1.2014.), Pravilnik o visini iznosa i načinu isplate naknade za skrbnika

5 15.01.2014 Pravilnik o visini iznosa i načinu isplate naknade za skrbnika

MINISTARSTVO SOCIJALNE POLITIKE I MLADIH

88

Na temelju članka 189. stavka 2. Obiteljskog zakona (»Narodne novine«, broj 116/03, 17/04, 136/04, 107/07, 57/11 i 61/11), ministrica socijalne politike i mladih, donosi

PRAVILNIK

O VISINI IZNOSA I NAČINU ISPLATE NAKNADE ZA SKRBNIKA

Članak 1.

Naknada za skrbnika određuje se u iznosu do 500,00 kuna (slovima: petsto kuna).

Naknadu iz stavka 1. ovoga članka svojom odlukom, a na zahtjev skrbnika, određuje i isplaćuje nadležni centar za socijalnu skrb.

Naknada iz stavka 1. ovoga članka isplaćuje se iz sredstava redoslijedom navedenim u odredbi članka 183. stavka 1. točke 1., 2., 4. i 5. Obiteljskog zakona samo ako se iz navedenih sredstava štićeniku i njegovoj obitelji osiguravaju novčana sredstva u iznosu od najmanje 300% osnovice iz članka 27. stavka 2. Zakona o socijalnoj skrbi.

Članak 2.

Kada centar za socijalnu skrb procijeni da je imovina štićenika znatno uvećana izvanrednim zalaganjem skrbnika ili da je skrbnik u određenom razdoblju morao uložiti povećane napore u ostvarivanju brige o štićeniku, može, u jednokratnom iznosu, odobriti veću naknadu od iznosa naknade predviđene stavkom 1. članka 1. ovoga Pravilnika, najviše do trostrukog iznosa te naknade, ali samo iz novčanih sredstava štićenika.

Članak 3.

Naknada za skrbnika za poseban slučaj (posebnog skrbnika) za obavljanje pravnih poslova određuje se u iznosu do 500,00 kuna (slovima: petsto kuna).

Naknada za obavljanje pravnih poslova skrbnika za poseban slučaj (posebnog skrbnika) koji je odvjetnik određuje se u iznosu 50% nagrade za rad koja bi mu pripadala sukladno Odvjetničkoj tarifi.

Naknada za skrbnika za poseban slučaj (posebnog skrbnika) isplaćuje se jednokratno po obavljenom poslu.

Članak 4.

Naknade propisane ovim Pravilnikom isplaćuju se u neto iznosu putem žiroračuna.

Članak 5.

Isplata naknade iz stavka 1. članka 1. ovoga Pravilnika prestaje kad odluka o prestanku skrbništva ili odluka o razrješenju dužnosti skrbnika postane izvršna ili kada prestanu razlozi zbog kojih se naknada isplaćivala.

Članak 6.

Odredbe ovoga Pravilnika primjenjuju se i na poslove skrbništva koji su u tijeku.

Članak 7.

Centri za socijalnu skrb dužni su u roku od osam dana od stupanja na snagu ovoga Pravilnika uskladiti važeća rješenja s odredbama ovoga Pravilnika.

Članak 8.

Stupanjem na snagu ovoga Pravilnika prestaje važiti Pravilnik o visini iznosa i načinu isplate naknade za skrbnika (»Narodne novine«, br. 32/05, 115/13 i 157/13).

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-04/7

Urbroj: 519-03-2-1/9-14-8

Zagreb, 8. siječnja 2014.

Potpredsjednica Vlade
Republike Hrvatske i ministrica socijalne politike i mladih
Milanka Opačić, v. r.

Pravilnik, NN 5/2014-88
## Rješenje Povjerenstva za utvrđivanje reprezentativnosti klasa: 006-04/13-06/21, urbroj: 689/2-14-6 od 8. siječnja 2014.

### NN 5/2014 (15.1.2014.), Rješenje Povjerenstva za utvrđivanje reprezentativnosti klasa: 006-04/13-06/21, urbroj: 689/2-14-6 od 8. siječnja 2014.

5 15.01.2014 Rješenje Povjerenstva za utvrđivanje reprezentativnosti klasa: 006-04/13-06/21, urbroj: 689/2-14-6 od 8. siječnja 2014.

POVJERENSTVO ZA UTVRĐIVANJE REPREZENTATIVNOSTI

91

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca 3. MAJ Tvornica industrijske i brodske opreme d.d., po zahtjevu Sindikata Istre i Kvarnera, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I.

1. Sindikat Istre i Kvarnera, Danteov trg 5, Pula, registarski broj US 145, i

2. Sindikat metalaca Hrvatske – Industrijski sindikat, Trg kralja Petra Krešimir IV. br. 2,, Zagreb, registarski broj US 31,

reprezentativni su za kolektivno pregovaranje radi sklapanja kolektivnog ugovora na razini poslodavca 3. MAJ Tvornica industrijske i brodske opreme d.d., Dalmatinskih brigada 17, Matulji.

II.

Rješenje postaje izvršno danom dostave strankama.

III.

Ovo rješenje objavit će se u »Narodnim novinama«.

Klasa: 006-04/13-06/21

Urbroj: 689/2-14-6

Zagreb, 8. siječnja 2014.

Potpredsjednik Povjerenstva
prof. dr. sc. Željko Potočnjak, v. r.

Rješenje, NN 5/2014-91
## Odluka o općinskom prirezu poreza na dohodak Općine Perušić

### NN 5/2014 (15.1.2014.), Odluka o općinskom prirezu poreza na dohodak Općine Perušić

5 15.01.2014 Odluka o općinskom prirezu poreza na dohodak Općine Perušić

OPĆINA PERUŠIĆ

92

Na temelju članaka 30. 30.a. i 95. Zakona o financiranju jedinica lokalne i područne (regionalne) samouprave (»Narodne novine« 117/93, 69/97, 33/00, 73/00, 127/00 i 59/01, 107/01, 117/01, 150/02, 147/03, 132/06, 26/07, 73/08 i 25/12) te članka 31. Statuta Općine Perušić (Županijski glasnik Ličko-senjske županije 7/13), Općinsko vijeće Općine Perušić na sjednici održanoj 30. prosinca 2013. godine, donijelo je

ODLUKU

O OPĆINSKOM PRIREZU POREZA NA DOHODAK

Članak 1.

Ovom se odlukom utvrđuju obveznici, stopa te način obračuna i plaćanja prireza porezu na dohodak koji su vlastiti izvori prihoda Općine Perušić.

Članak 2.

Prirez porezu na dohodak plaća se po stopi od 8%.

Članak 3.

Obveznici prireza porezu na dohodak su svi obveznici poreza na dohodak s prebivalištem ili boravištem na području Općine Perušić, a obveznici su poreza na dohodak prema Zakonu o porezu na dohodak.

Članak 4.

Osnovica prireza porezu na dohodak je utvrđen porez na dohodak.

Članak 5.

Poslove u vezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 26.

Ova odluka stupa na snagu osmog dana od dana objave u »Narodnim novinama«, a primjenjuje se od 1. veljače 2014. godine te će se objaviti i u »Županijskom glasniku« Ličko-senjske županije.

Klasa: 400-01/13-01/155

Urbroj: 2125-08-1-13-1

Predsjednik
Općinskog vijeća
Milorad Vidmar, v. r.

Odluka, NN 5/2014-92
## Uredba o graničnim prijelazima na području Republike Hrvatske preko kojih je dopušten uvoz otpada u Europsku uniju i izvoz otpada iz Europske unije

### NN 6/2014 (17.1.2014.), Uredba o graničnim prijelazima na području Republike Hrvatske preko kojih je dopušten uvoz otpada u Europsku uniju i izvoz otpada iz Europske unije

VLADA REPUBLIKE HRVATSKE

94

Na temelju članka 118. stavka 4. Zakona o održivom gospodarenju otpadom (»Narodne novine«, broj 94/2013), Vlada Republike Hrvatske je na sjednici održanoj 16. siječnja 2014. godine donijela

UREDBU

O GRANIČNIM PRIJELAZIMA NA PODRUČJU REPUBLIKE HRVATSKE PREKO KOJIH JE DOPUŠTEN UVOZ OTPADA U EUROPSKU UNIJU I IZVOZ OTPADA IZ EUROPSKE UNIJE

Članak 1.

Ovom se Uredbom, sukladno članku 55. Uredbe (EZ-a) br. 1013/2006 Europskog parlamenta i Vijeća o pošiljkama otpada (SL L 190, 12. 7. 2006.), određuju granični prijelazi na području Republike Hrvatske preko kojih je dopušten uvoz otpada u Europsku uniju i izvoz otpada iz Europske unije.

Članak 2.

Uvoz otpada u Europsku uniju i izvoz otpada iz Europske unije dopušten je preko sljedećih graničnih prijelaza na području Republike Hrvatske:

1. Između Republike Hrvatske i Bosne i Hercegovine:

– cestovni granični prijelazi: Županja, Stara Gradiška, Ličko Petrovo Selo, Kamensko, Slavonski Šamac, Vinjani Donji i Nova Sela,

– željeznički granični prijelazi: Metković, Slavonski Šamac i Volinja.

2. Između Republike Hrvatske i Republike Crne Gore:

– cestovni granični prijelaz: Karasovići.

3. Između Republike Hrvatske i Republike Srbije:

– cestovni granični prijelazi: Bajakovo, Ilok i Erdut,

– željeznički granični prijelaz: Tovarnik.

4. Pomorski granični prijelazi: Rijeka, Zadar, Šibenik, Split, Ploče i Dubrovnik.

5. Riječni granični prijelazi: Vukovar i Osijek.

Članak 3.

Danom stupanja na snagu ove Uredbe prestaje važiti odredba članka 11. Uredbe o prekograničnom prometu otpadom (»Narodne novine«, br. 69/2006, 17/2007 i 39/2009).

Članak 4.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/13-03/158

Urbroj: 50301-05/05-14-2

Zagreb, 16. siječnja 2014.

Predsjednik

Zoran Milanović, v. r.

Uredba, NN 6/2014-94
## Odluka o utvrđivanju nadležnih tijela za upravljanje i kontrolu provedbe Operativnog programa za ribarstvo

### NN 6/2014 (17.1.2014.), Odluka o utvrđivanju nadležnih tijela za upravljanje i kontrolu provedbe Operativnog programa za ribarstvo

VLADA REPUBLIKE HRVATSKE

95

Na temelju članka 5. stavka 4. Zakona o morskom ribarstvu (»Narodne novine«, broj 81/2013), Vlada Republike Hrvatske je na sjednici održanoj 16. siječnja 2014. godine donijela

ODLUKU

O UTVRĐIVANJU NADLEŽNIH TIJELA ZA UPRAVLJANJE I KONTROLU PROVEDBE OPERATIVNOG PROGRAMA ZA RIBARSTVO

I.

Ovom Odlukom utvrđuju se nadležna tijela za upravljanje i kontrolu provedbe Operativnog programa za ribarstvo, definiranog člankom 5. stavkom 5. alinejom 4. Zakona o morskom ribarstvu.

II.

Kao nadležna tijela za upravljanje i kontrolu provedbe Operativnog programa za ribarstvo utvrđuju se:

1. Upravljačko tijelo – tijelo nadležno za koordinaciju pripreme, izradu i upravljanje Operativnim programom za ribarstvo je Ministarstvo poljoprivrede, ustrojstvena jedinica nadležna za sektor ribarstva;

2. Tijelo za potvrđivanje – tijelo nadležno za izradu i potvrđivanje izjava o izdacima i zahtjeva za plaćanjem te njihovu dostavu Europskoj komisiji u sklopu provedbe Operativnog programa za ribarstvo je Ministarstvo poljoprivrede, samostalna ustrojstvena jedinica nadležna za potvrđivanje provedbe programa potpore u ribarstvu;

3. Tijelo za reviziju – tijelo nadležno za reviziju provedbe Operativnog programa za ribarstvo je Agencija za reviziju sustava provedbe programa Europske unije.

III.

Nadležna tijela za upravljanje i kontrolu provedbe Operativnog programa za ribarstvo iz točke II. podtočaka 1. i 2. ove Odluke mogu prenijeti dio svojih funkcija na posredničko tijelo, zadržavajući pritom punu odgovornost za provedbu funkcija iz svoje nadležnosti.

Prijenos funkcija uredit će se posebnim sporazumom između tijela koje prenosi funkcije i tijela na koje se funkcije prenose.

IV.

Stupanjem na snagu ove Odluke prestaje važiti Odluka o određivanju provedbenih tijela za upravljanje i kontrolu provedbe Operativnog programa u ribarstvu (»Narodne novine«, broj 38/2010).

V.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/04

Urbroj: 50301-05/25-14-2

Zagreb, 16. siječnja 2014.

Predsjednik

Zoran Milanović, v. r.

Odluka, NN 6/2014-95
## Odluka o prestanku koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka na području posebnog rezervata Malostonskog zaljeva i Malog mora

### NN 6/2014 (17.1.2014.), Odluka o prestanku koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka na području posebnog rezervata Malostonskog zaljeva i Malog mora

VLADA REPUBLIKE HRVATSKE

97

Na temelju članka 80. stavka 4. točke 2. i članka 31. stavka 1. točke 2. i stavka 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), Vlada Republike Hrvatske je na sjednici održanoj 16. siječnja 2014. godine donijela

ODLUKU

O PRESTANKU KONCESIJE NA POMORSKOM DOBRU U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA NA PODRUČJU POSEBNOG REZERVATA MALOSTONSKOG ZALJEVA I MALOG MORA

I.

Koncesija na pomorskom dobru dodijeljena društvu Ecoterra d.o.o. Odlukom o davanju koncesije na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka na području posebnog rezervata Malostonskog zaljeva i Malog mora (»Narodne novine«, broj 112/2007) prestaje odreknućem Ovlaštenika koncesije.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/02

Urbroj: 50301-05/05-14-2

Zagreb, 16. siječnja 2014.

Predsjednik

Zoran Milanović, v. r.

Odluka, NN 6/2014-97
## Odluka o dopunama Odluke o izmjeni odluka o koncesiji pomorskog dobra u svrhu gospodarskog korištenja luke posebne namjene - luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i Korčula

### NN 6/2014 (17.1.2014.), Odluka o dopunama Odluke o izmjeni odluka o koncesiji pomorskog dobra u svrhu gospodarskog korištenja luke posebne namjene - luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i Korčula

VLADA REPUBLIKE HRVATSKE

98

Na temelju članka 22. stavka 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), a u vezi s člankom 11. alinejom 7. Uredbe o razvrstaju luka otvorenih za javni promet i luka posebne namjene (»Narodne novine«, br. 110/2004 i 82/2007), Vlada Republike Hrvatske je na sjednici održanoj 16. siječnja 2014. godine donijela

ODLUKU

O DOPUNAMA ODLUKE O IZMJENI ODLUKA O KONCESIJI POMORSKOG DOBRA U SVRHU GOSPODARSKOG KORIŠTENJA LUKA POSEBNE NAMJENE – LUKA NAUTIČKOG TURIZMA PULA, RAB, ŠIMUNI, ŽUT, SKRADIN, TROGIR, MILNA, VRBOSKA, PALMIŽANA I KORČULA

I.

U Odluci o izmjeni odluka o koncesiji pomorskog dobra u svrhu gospodarskog korištenja luka posebne namjene – luka nautičkog turizma Pula, Rab, Šimuni, Žut, Skradin, Trogir, Milna, Vrboska, Palmižana i Korčula (»Narodne novine«, br. 13/2007 i 77/2007), u naslovu i u točki I. Odluke iza riječi: »Palmižana« dodaje se zarez i riječ: »Piškera«.

II.

Iza točke X. dodaje se točka X.a koja glasi:

»X.a

U Odluci o koncesiji na pomorskom dobru u svrhu gospodarskog korištenja luke posebne namjene – luke nautičkog turizma Piškera (Službeni vjesnik Šibensko-kninske županije, broj 5/99), članak 4. mijenja se i glasi:

»Davatelj koncesije daje na korištenje pomorsko dobro navedeno u članku 2. ove Odluke Ovlašteniku na vremensko razdoblje do 31. prosinca 2030. godine.«.

U članku 5. stavku 2. podstavci a) i b) mijenjaju se i glase:

»a) stalni dio u iznosu od 10 kuna po m² zauzete površine;

b) promjenljivi (varijabilni) dio u iznosu 4% od ukupnog godišnjeg prihoda ostvarenog u luci.«.«

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/424

Urbroj: 50301-05/05-14-3

Zagreb, 16. siječnja 2014.

Predsjednik

Zoran Milanović, v. r.

Odluka, NN 6/2014-98
## Izvadak iz odluka o plaćanju doprinosa u paušalnom iznosu udruženjima obrtnika, područnim obrtničkim komorama i Hrvatskoj obrtničkoj komori za 2014. godinu

### NN 6/2014 (17.1.2014.), Izvadak iz odluka o plaćanju doprinosa u paušalnom iznosu udruženjima obrtnika, područnim obrtničkim komorama i Hrvatskoj obrtničkoj komori za 2014. godinu

HRVATSKA OBRTNIČKA KOMORA

100

IZVADAK

IZ ODLUKA O PLAĆANJU DOPRINOSA U PAUŠALNOM IZNOSU UDRUŽENJIMA OBRTNIKA, PODRUČNIM OBRTNIČKIM KOMORAMA I HRVATSKOJ OBRTNIČKOJ KOMORI ZA 2014. GODINU

|  |  |  |  |  |
| --- | --- | --- | --- | --- |
| Redni broj | Visina doprinosa u paušalnom iznosu | | | Ukupno mjesečno kuna  2 + 3 + 4 |
| Udruženja obrtnika | Područna obrtnička komora | Hrvatska obrtnička komora |
| 1 | 2 | 3 | 4 | 5 |
|  | 23,00 | 11,00 | 10,00 | 44,00 |

Broj: 17-986-7696-115-2013

Zagreb, 31. prosinca 2013.

Predsjednik

Hrvatske obrtničke komore

Dragutin Ranogajec, v. r.

6 17.01.2014 Izvadak iz odluka o plaćanju doprinosa u paušalnom iznosu udruženjima obrtnika, područnim obrtničkim komorama i Hrvatskoj obrtničkoj komori za 2014. godinu

Ostalo, NN 6/2014-100
## Dopuna Popisa kozmetičkih i drugih sredstava za zaštitu zdravlja kojima ljekarne mogu opskrbljivati korisnike

### NN 6/2014 (17.1.2014.), Dopuna Popisa kozmetičkih i drugih sredstava za zaštitu zdravlja kojima ljekarne mogu opskrbljivati korisnike

HRVATSKA LJEKARNIČKA KOMORA

101

Na temelju članka 5. stavka 1. točke 3. i članka 34. stavka 1. točke 4. Zakona o ljekarništvu (»Narodne novine« 121/03, 35/08, 117/08) te članka 10. stavka 1. točke 4. i članka 19. stavka 1. točke 29. Statuta Hrvatske ljekarničke komore, Vijeće Komore je na 10/115 sjednici održanoj 19. prosinca 2013. donijelo

DOPUNU POPISA

KOZMETIČKIH I DRUGIH SREDSTAVA ZA ZAŠTITU ZDRAVLJA KOJIMA LJEKARNE MOGU OPSKRBLJIVATI KORISNIKE

1.

U Popisu Kozmetičkih i drugih sredstava za zaštitu zdravlja kojima ljekarne mogu opskrbljivati korisnike (»Narodne novine«, broj 12/2004, 35/12, 85/12), u TABLICI II »DRUGA SREDSTVA ZA ZAŠTITU ZDRAVLJA«, GRUPA B »Proizvodi koji se koriste za zaštitu zdravlja kod ljudi, a nisu deklarirani kao medicinski proizvodi« mijenja se točka 2. i glasi:

»pamučne rukavice, pamučno odijelo za ublažavanje simptoma psorijaze i neurodermitisa, pamučni pribor i pribor od drugog materijala koji zadovoljava norme HRN EN 13688 za medicinske indikacije, CAREWARE UV protekcion-odjeća za zaštitu od štetnog UV zračenja, Sole mio – odjeća za zaštitu od UV zračenja, Sole mio – UV zaštitne naočale za bebe i djecu, Sterntaler kapice za zaštitu od UV zračenja, zaštitna odjeća za zdravstvene radnike koja zadovoljava norme HRN EN 13688.«

2.

U TABLICI II, GRUPA C, »Namirnice i prehrambeni aditivi« dodaje se točka 10. koja glasi:

»hladno tiješteni sokovi«

Klasa: 023-08/13-02/6

Urbroj: 330-02-13-3

Predsjednica Vijeća

Dragica Radin, mag. pharm, v. r.

Izmjene i dopune, NN 6/2014-101
## Zaključak Ustavnog suda Republike Hrvatske broj: U-X-5076/2013 od 14. siječnja 2014.

### NN 6/2014 (17.1.2014.), Zaključak Ustavnog suda Republike Hrvatske broj: U-X-5076/2013 od 14. siječnja 2014.

USTAVNI SUD REPUBLIKE HRVATSKE

106

Ustavni sud Republike Hrvatske, u sastavu Jasna Omejec, predsjednica Suda, te suci Mato Arlović, Marko Babić, Snježana Bagić, Slavica Banić, Mario Jelušić, Davor Krapac, Ivan Matija, Antun Palarić, Aldo Radolović, Duška Šarin i Miroslav Šeparović, na sjednici održanoj 14. siječnja 2014. jednoglasno je donio

ZAKLJUČAK

1. Ispravlja se »Izvješće u povodu postupka pete promjene Ustava Republike Hrvatske pokrenutog 10. srpnja 2013. prijedlogom 46 zastupnika Hrvatskog sabora« broj: U-X-5076/2013 od 15. listopada 2013. (»Narodne novine« broj 127/13.) tako da se brišu riječi:

– »peta« u odgovarajućim padežima u naslovu i dijelovima njegovog teksta,

– »peti put« u točki 8. odlomku 2.

2. Ispravci će se upisati u izvornik Izvješća iz točke 1. ovog zaključka.

3. Ovaj zaključak objavit će se u »Narodnim novinama«.

Obrazloženje

1. »Izvješće u povodu postupka pete promjene Ustava Republike Hrvatske pokrenutog 10. srpnja 2013. prijedlogom 46 zastupnika Hrvatskog sabora« Ustavni sud Republike Hrvatske donio je na sjednici 15. listopada 2013. Izvješće je objavljeno u »Narodnim novinama« broj 127/13.

2. U skladu s točkom 10.1. obrazloženja »Odluke u povodu okončanja postupka nadzora nad ustavnošću i zakonitošću provođenja državnog referenduma održanog 1. prosinca 2013., na kojem je članak 62. Ustava Republike Hrvatske dopunjen novim stavkom 2.« broj: SuP-O-1/2014 od 14. siječnja 2014., Ustavni sud zaključio je kao u izreci.

Broj: U-X-5076/2013

Zagreb, 14. siječnja 2014.

Predsjednica

dr. sc. Jasna Omejec, v. r.

Ostalo, NN 6/2014-106
## Indeks proizvođačkih cijena industrijskih proizvoda na domaćem tržištu u prosincu 2013.

### NN 6/2014 (17.1.2014.), Indeks proizvođačkih cijena industrijskih proizvoda na domaćem tržištu u prosincu 2013.

DRŽAVNI ZAVOD ZA STATISTIKU

107

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U PROSINCU 2013.

Indeks proizvođačkih cijena industrijskih proizvoda na domaćem tržištu u prosincu 2013. u odnosu na studeni 2013. iznosi 100,0.

Klasa: 954-02/14-01/01

Urbroj: 555-06-03-03-14-01

Zagreb, 14. siječnja 2014.

Ravnatelj

Marko Krištof, v. r.

6 17.01.2014 Indeks proizvođačkih cijena industrijskih proizvoda na domaćem tržištu u prosincu 2013.

Ostalo, NN 6/2014-107
## Plan prijma u državnu službu u Stručnu službu Hrvatskoga sabora za 2014. godinu

### NN 7/2014 (20.1.2014.), Plan prijma u državnu službu u Stručnu službu Hrvatskoga sabora za 2014. godinu

7 20.01.2014 Plan prijma u državnu službu u Stručnu službu Hrvatskoga sabora za 2014. godinu

HRVATSKI SABOR

108

Na temelju članka 43. stavka 2. točke c) Zakona o državnim službenicima (»Narodne novine«, br. 92/05., 107/07., 27/08. 34/11. – Zakon o registru zaposlenih u javnom sektoru, 49/11., 150/11., 34/12., 49/12. – pročišćeni tekst, 37/13. i 38/13.) i točke XII. stavka 1. Odluke o stručnoj službi Hrvatskoga sabora (»Narodne novine«, br. 64/12.), uz prethodnu suglasnost Ministarstva financija (klasa: 112-02/13-01/73, urbroj: 513-05-01/13-2 od 19. prosinca 2013.), tajnik Hrvatskoga sabora utvrđuje

PLAN PRIJMA

U DRŽAVNU SLUŽBU U STRUČNU SLUŽBU HRVATSKOGA SABORA ZA 2014. GODINU

I.

Ovim Planom prijma u državnu službu utvrđuje se prijam državnih službenika u Stručnu službu Hrvatskoga sabora za 2014. godinu.

II.

Plan prijma u državnu službu sadrži stvarno stanje popunjenosti radnih mjesta u Stručnoj službi Hrvatskoga sabora te potreban broj državnih službenika na neodređeno vrijeme za 2014. godinu.

III.

U Stručnoj službi Hrvatskoga sabora zaposleno je 254 državnih službenika.

IV.

U Stručnoj službi Hrvatskoga sabora u 2014. godini, sukladno predviđenim financijskim sredstvima u Državnom proračunu Republike Hrvatske za 2014. godinu te suglasnosti Ministarstva financija, planira se prijam na neodređeno vrijeme:

– 4 službenika/ce sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem,

– 1 službenik/ca sa srednjom stručnom spremom.

Na temelju ovog Plana prijma slobodna radna mjesta iz alineje 1. prethodnog stavka popunjavat će se putem javnog natječaja, a slobodno radno mjesto iz alineje 2. prethodnog stavka popunjavat će se putem internog oglasa.

V.

Plan prijma u državnu službu stupa na snagu danom donošenja, a objavljuje se u »Narodnim novinama«, dnevnom listu »Večernji list« i na web-stranicama Hrvatskoga sabora i Ministarstva uprave Republike Hrvatske.

Klasa: 112-01/13-01/24
Urbroj: 6544-3-14-03
Zagreb, 13. siječnja 2014.

Tajnik
Hrvatskog sabora
Slaven Hojski, dipl. iur., v. r.

Ostalo, NN 7/2014-108
## Izmjene i dopune Tehničkih pravila za statutarnu certifikaciju plovila unutarnje plovidbe

### NN 7/2014 (20.1.2014.), Izmjene i dopune Tehničkih pravila za statutarnu certifikaciju plovila unutarnje plovidbe

MINISTARSTVO POMORSTVA, PROMETA I INFRASTRUKTURE

116

Na temelju članka 19. i članka 244. stavka 2. alineja 2. Zakona o plovidbi i lukama unutarnjih voda (»Narodne novine«, br. 109/2007, 132/2007 i 51a/2013) ministar pomorstva, prometa i infrastrukture, donosi

[IZMJENE I DOPUNE
TEHNIČKIH PRAVILA ZA STATUTARNU CERTIFIKACIJU PLOVILA UNUTARNJE PLOVIDBE](dodatni/430124.pdf)

7 20.01.2014 Izmjene i dopune Tehničkih pravila za statutarnu certifikaciju plovila unutarnje plovidbe

7 20.01.2014 Izmjene i dopune Tehničkih pravila za statutarnu certifikaciju plovila unutarnje plovidbe

7 20.01.2014 Izmjene i dopune Tehničkih pravila za statutarnu certifikaciju plovila unutarnje plovidbe

Izmjene i dopune, NN 7/2014-116
## Odluka o visini naknade za utvrđivanje sposobnosti čamaca za plovidbu i o visini naknade za baždarenje čamaca

### NN 7/2014 (20.1.2014.), Odluka o visini naknade za utvrđivanje sposobnosti čamaca za plovidbu i o visini naknade za baždarenje čamaca

MINISTARSTVO POMORSTVA, PROMETA I INFRASTRUKTURE

117

Na temelju članka 44. stavka 2. Zakona o plovidbi i lukama unutarnjih voda (»Narodne novine«, br. 109/07, 132/07 i 51/13) a u skladu sa člankom 4. stavkom 4. Pravilnika o čamcima (»Narodne novine«, br. 38/06 i 91/06) ministar pomorstva, prometa i infrastrukture donosi

ODLUKU

O VISINI NAKNADE ZA UTVRĐIVANJE SPOSOBNOSTI ČAMACA ZA PLOVIDBU I O VISINI NAKNADE ZA BAŽDARENJE ČAMACA

Članak 1.

Naknada za obavljeni osnovni i redovni pregled čamca radi utvrđivanja njegove sposobnosti za plovidbu u pogledu konstrukcije, plovnih svojstava, porivnih i drugih uređaja te opreme, a koji pregled obavlja lučka kapetanija ili ispostava lučke kapetanije iznosi:

1. Za čamce s porivnim uređajem snage do 15 kW

a) duljine do 7 metara: 100 kuna;

b) duljine preko 7 metara: 200 kuna;

2. Za čamce s porivnim uređajem snage preko 15 kW

a) duljine do 7 metara: 300 kuna;

b) duljine preko 7 metara: 400 kuna.

Članak 2.

Naknada za obavljeni izvanredni pregled čamca radi utvrđivanja njegove sposobnosti za plovidbu u pogledu konstrukcije, plovnih svojstava, porivnih i drugih uređaja i opreme, a koji pregled obavlja lučka kapetanija ili ispostava lučke kapetanije iznosi:

1. Za čamce s porivnim uređajem snage do 15 kW

a) duljine do 7 metara: 200 kuna;

b) duljine preko 7 metara: 400 kuna;

2. Za čamce s porivnim uređajem snage preko 15 kW

a) duljine do 7 metara: 600 kuna;

b) duljine preko 7 metara: 800 kuna.

Članak 3.

Naknada za obavljeni pregled opreme čamca kod zahtjeva za promjenu područja plovidbe nakon obavljenog osnovnog ili redovnog pregleda, a koji pregled obavlja lučka kapetanija ili ispostava lučke kapetanije iznosi 200 kuna.

Članak 4.

Naknada po svakom obavljenom pregledu gradnje čamca za osobne potrebe (samogradnja čamca), čiju gradnju nadzire lučka kapetanija ili ispostava lučke kapetanije iznosi 250 kuna.

Za čamce za osobne potrebe čiju je gradnju nadzirala lučka kapetanija ili ispostava lučke kapetanije ne naplaćuje se osnovni pregled kod prvog upisa čamca u očevidnik čamaca.

Članak 5.

Za baždarenje čamaca radi utvrđivanja njihove bruto tonaže, plaća se naknada koja iznosi:

1. čamac bez kućica, odnosno izdanaka iznad palube: 200 kuna;

2. čamac s kućicom, odnosno izdancima iznad palube: 400 kuna.

Članak 6.

Naknade iz ove Odluke prihod su Državnog proračuna Republike Hrvatske.

Članak 7.

Ova Odluka stupa na snagu prvog dana od dana njezine objave u »Narodnim novinama«.

Klasa: 011-01/14-02/02

Urbroj: 530-03-3-14-1

Zagreb, 13. siječnja 2014.

Ministar

dr. sc. Siniša Hajdaš Dončić, v. r.

Odluka, NN 7/2014-117
## Rješenje o imenovanju pomoćnika ravnatelja Hrvatskog zavoda za zdravstveno osiguranje

### NN 8/2014 (22.1.2014.), Rješenje o imenovanju pomoćnika ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

120

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 113. stavka 2. Zakona o obveznom zdravstvenom osiguranju (»Narodne novine«, br. 80/2013 i 137/2013) i članka 47. stavka 2. Statuta Hrvatskog zavoda za zdravstveno osiguranje (»Narodne novine«, br. 18/2009, 33/2010, 8/2011, 18/2013 i 1/2014), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O IMENOVANJU POMOĆNIKA RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se OZREN PEZO pomoćnikom ravnatelja Hrvatskog zavoda za zdravstveno osiguranje, za informacijske tehnologije.

Klasa: 080-02/14-01/06

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-120
## Rješenje o razrješenju sanacijskog upravitelja Opće bolnice Karlovac

### NN 8/2014 (22.1.2014.), Rješenje o razrješenju sanacijskog upravitelja Opće bolnice Karlovac

VLADA REPUBLIKE HRVATSKE

121

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013 i 159/2013), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O RAZRJEŠENJU SANACIJSKOG UPRAVITELJA OPĆE BOLNICE KARLOVAC

Razrješuje se RADE CVJETIČANIN dužnosti sanacijskog upravitelja Opće bolnice Karlovac, na osobni zahtjev.

Klasa: 080-02/14-02/07

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-121
## Rješenje o imenovanju sanacijskog upravitelja Opće bolnice Karlovac

### NN 8/2014 (22.1.2014.), Rješenje o imenovanju sanacijskog upravitelja Opće bolnice Karlovac

VLADA REPUBLIKE HRVATSKE

122

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013 i 159/2013), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O IMENOVANJU SANACIJSKOG UPRAVITELJA OPĆE BOLNICE KARLOVAC

Imenuje se mr. sc. SUAD CRNICA, dr. med., sanacijskim upraviteljem Opće bolnice Karlovac.

Klasa: 080-02/14-01/11

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-122
## Rješenje o imenovanju privremene ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

### NN 8/2014 (22.1.2014.), Rješenje o imenovanju privremene ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

123

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 15. stavka 1. Zakona o ustanovama (»Narodne novine«, br. 76/93, 29/97, 47/99 i 35/2008), a u vezi s člankom 33. stavkom 1. Zakona o profesionalnoj rehabilitaciji i zapošljavanju osoba s invaliditetom (»Narodne novine«, broj 157/2013), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O IMENOVANJU PRIVREMENE RAVNATELJICE ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se LIDIJA HRASTIĆ-NOVAK, dr. med., privremenom ravnateljicom Zavoda za vještačenje, profesionalnu rehabilitaciju i zapošljavanje osoba s invaliditetom.

Klasa: 080-02/14-01/07

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-123
## Rješenje o imenovanju privremene predsjednice Upravnog odbora Zaklade "Hrvatska kuća - Croatia House"

### NN 8/2014 (22.1.2014.), Rješenje o imenovanju privremene predsjednice Upravnog odbora Zaklade "Hrvatska kuća - Croatia House"

VLADA REPUBLIKE HRVATSKE

124

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 16. stavka 1. Zakona o Zakladi »Hrvatska kuća – Croatia House« (»Narodne novine«, broj 123/2013), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O IMENOVANJU PRIVREMENE PREDSJEDNICE UPRAVNOG ODBORA ZAKLADE »HRVATSKA KUĆA – CROATIA HOUSE«

Imenuje se SANDRA SEKULIĆ privremenom predsjednicom Upravnog odbora Zaklade »Hrvatska kuća – Croatia House«.

Klasa: 080-02/14-01/18

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-124
## Rješenje o razrješenju predsjednika i članova Upravnog vijeća Agencije za obalni linijski pomorski promet

### NN 8/2014 (22.1.2014.), Rješenje o razrješenju predsjednika i članova Upravnog vijeća Agencije za obalni linijski pomorski promet

VLADA REPUBLIKE HRVATSKE

125

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 19. stavka 4. Zakona o prijevozu u linijskom i povremenom obalnom pomorskom prometu (»Narodne novine«, br. 33/2006, 38/2009, 87/2009, 18/2011 i 80/2013), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA AGENCIJE ZA OBALNI LINIJSKI POMORSKI PROMET

1. Razrješuje se BORIS MATOŠIĆ dužnosti predsjednika Upravnog vijeća Agencije za obalni linijski pomorski promet, na koju je imenovan kao predstavnik ministarstva nadležnog za poslove pomorstva.

2. Razrješuju se dužnosti članovi Upravnog vijeća Agencije za obalni linijski pomorski promet:

– KSENIJA KOŠĆEVIĆ-ČUVALO, predstavnica ministarstva nadležnog za poslove pomorstva

– HRVOJE RADOVANIĆ, predstavnik Ministarstva financija

– DENIS IKIĆ, predstavnik Hrvatske gospodarske komore

– GORAN BEGOVIĆ, predstavnik Hrvatskog registra brodova

– MATO BOTICA, predstavnik udruga brodara

– VLADIMIR SVALINA, predstavnik Sindikata pomoraca Hrvatske.

Klasa: 080-02/14-02/08

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-125
## Rješenje o imenovanju predsjednika i članova Upravnog vijeća Agencije za obalni linijski pomorski promet

### NN 8/2014 (22.1.2014.), Rješenje o imenovanju predsjednika i članova Upravnog vijeća Agencije za obalni linijski pomorski promet

VLADA REPUBLIKE HRVATSKE

126

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 19. stavka 4. Zakona o prijevozu u linijskom i povremenom obalnom pomorskom prometu (»Narodne novine«, br. 33/2006, 38/2009, 87/2009, 18/2011 i 80/2013), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA OBALNI LINIJSKI POMORSKI PROMET

1. Imenuje se IGOR BUTORAC, predstavnik ministarstva nadležnog za poslove pomorstva, predsjednikom Upravnog vijeća Agencije za obalni linijski pomorski promet.

2. Za članove Upravnog vijeća Agencije za obalni linijski pomorski promet, imenuju se:

– mr. sc. ZORICA LUČIĆ, predstavnica ministarstva nadležnog za poslove pomorstva

– KSENIJA KOŠĆEVIĆ-ČUVALO, predstavnica ministarstva nadležnog za poslove pomorstva

– HRVOJE RADOVANIĆ, predstavnik ministarstva nadležnog za poslove financija

– RADOSLAV BARIŠIĆ, predstavnik ministarstva nadležnog za poslove razvoja otoka.

Klasa: 080-02/14-01/12

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-126
## Rješenje o imenovanju člana Vijeća Hrvatske agencije za civilno zrakoplovstvo

### NN 8/2014 (22.1.2014.), Rješenje o imenovanju člana Vijeća Hrvatske agencije za civilno zrakoplovstvo

VLADA REPUBLIKE HRVATSKE

127

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 8. stavka 1. Zakona o zračnom prometu (»Narodne novine«, br. 69/2009, 84/2011, 54/2013 i 127/2013), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O IMENOVANJU ČLANA VIJEĆA HRVATSKE AGENCIJE ZA CIVILNO ZRAKOPLOVSTVO

Imenuje se doc. dr. sc. MIRKO TATALOVIĆ članom Vijeća Hrvatske agencije za civilno zrakoplovstvo.

Klasa: 080-02/14-01/13

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-127
## Rješenje o razrješenju predsjednice i zamjenika predsjednice Vijeća Hrvatske agencije za civilno zrakoplovstvo

### NN 8/2014 (22.1.2014.), Rješenje o razrješenju predsjednice i zamjenika predsjednice Vijeća Hrvatske agencije za civilno zrakoplovstvo

VLADA REPUBLIKE HRVATSKE

128

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 8. stavka 4. Zakona o zračnom prometu (»Narodne novine«, br. 69/2009, 84/2011, 54/2013 i 127/2013), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O RAZRJEŠENJU PREDSJEDNICE I ZAMJENIKA PREDSJEDNICE VIJEĆA HRVATSKE AGENCIJE ZA CIVILNO ZRAKOPLOVSTVO

1. Razrješuje se dr. sc. DIANA BOŽIĆ dužnosti predsjednice Vijeća Hrvatske agencije za civilno zrakoplovstvo.

2. Razrješuje se prof. dr. sc. TINO BUCAK dužnosti zamjenika predsjednice Vijeća Hrvatske agencije za civilno zrakoplovstvo.

Klasa: 080-02/14-02/09

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-128
## Rješenje o imenovanju predsjednika i zamjenice predsjednika Vijeća Hrvatske agencije za civilno zrakoplovstvo

### NN 8/2014 (22.1.2014.), Rješenje o imenovanju predsjednika i zamjenice predsjednika Vijeća Hrvatske agencije za civilno zrakoplovstvo

VLADA REPUBLIKE HRVATSKE

129

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 8. stavka 1. Zakona o zračnom prometu (»Narodne novine«, br. 69/2009, 84/2011, 54/2013 i 127/2013), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O IMENOVANJU PREDSJEDNIKA I ZAMJENICE PREDSJEDNIKA VIJEĆA HRVATSKE AGENCIJE ZA CIVILNO ZRAKOPLOVSTVO

1. Imenuje se doc. dr. sc. MIRKO TATALOVIĆ predsjednikom Vijeća Hrvatske agencije za civilno zrakoplovstvo.

2. Imenuje se dr. sc. DIANA BOŽIĆ zamjenicom predsjednika Vijeća Hrvatske agencije za civilno zrakoplovstvo.

Klasa: 080-02/14-01/14

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-129
## Rješenje o razrješenju predsjednice i članova Upravnog vijeća Poljoprivredne savjetodavne službe

### NN 8/2014 (22.1.2014.), Rješenje o razrješenju predsjednice i članova Upravnog vijeća Poljoprivredne savjetodavne službe

VLADA REPUBLIKE HRVATSKE

130

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 2. Zakona o savjetodavnoj službi (»Narodne novine«, br. 50/2012 i 148/2013), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG VIJEĆA POLJOPRIVREDNE SAVJETODAVNE SLUŽBE

1. Razrješuje se DAVORKA HAJDUKOVIĆ dužnosti predsjednice Upravnog vijeća Poljoprivredne savjetodavne službe, na koju je imenovana kao predstavnica ministarstva nadležnog za poslove poljoprivrede.

2. Razrješuju se dužnosti članovi Upravnog vijeća Poljoprivredne savjetodavne službe:

– MIROSLAV KUSKUNOVIĆ, predstavnik ministarstva nadležnog za poslove poljoprivrede

– prof. dr. sc. DAVOR ROMIĆ, predstavnik stručnih organizacija iz područja poljoprivrede i ruralnog razvoja

– prof. dr. sc. VLADO GUBERAC, predstavnik stručnih organizacija iz područja poljoprivrede i ruralnog razvoja.

Klasa: 080-02/14-02/10

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-130
## Rješenje o imenovanju predsjednice i članova Upravnog vijeća Savjetodavne službe

### NN 8/2014 (22.1.2014.), Rješenje o imenovanju predsjednice i članova Upravnog vijeća Savjetodavne službe

VLADA REPUBLIKE HRVATSKE

131

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 2. Zakona o savjetodavnoj službi (»Narodne novine«, br. 50/2012 i 148/2013), Vlada Republike Hrvatske je na sjednici održanoj 16. siječnja 2014. godine donijela

RJEŠENJE

O IMENOVANJU PREDSJEDNICE I ČLANOVA UPRAVNOG VIJEĆA SAVJETODAVNE SLUŽBE

1. Imenuje se DAVORKA HAJDUKOVIĆ predsjednicom Upravnog vijeća Savjetodavne službe.

2. Za članove Upravnog vijeća Savjetodavne službe, imenuju se:

– MIROSLAV KUSKUNOVIĆ

– ZVJEZDANA BLAŽIĆ

– DOMAGOJ KRIŽAJ.

Klasa: 080-02/14-01/15

Urbroj: 5030115/1-14-02

Zagreb, 16. siječnja 2014.

Predsjednik

Zoran Milanović, v. r.

Rješenje, NN 8/2014-131